**Projektas**



**KAZLŲ RŪDOS SAVIVALDYBĖS TARYBA**

**SPRENDIMAS**

**DĖL NENAUDOJAMO, APLEISTO NEKILNOJAMOJO TURTO SĄRAŠO TVIRTINIMO**

2023 m. rugsėjo d. Nr. TS

Kazlų Rūda

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos nekilnojamojo turto mokesčio įstatymo 2 straipsnio 1 dalimi, 6 straipsnio 2 dalimi, Kazlų Rūdos savivaldybės tarybos 2022-05-30 sprendimo Nr. TS-116 „Dėl nekilnojamojo turto mokesčio tarifų nustatymo 2023 metais“ 3 punktu ir Kazlų Rūdos savivaldybės tarybos 2022-06-27 sprendimu Nr. TS-153 „Dėl Nenaudojamų, apleistų ne žemės ūkio paskirties žemės sklypų, nekilnojamojo turto nustatymo Kazlų Rūdos savivaldybės teritorijoje tvarkos aprašo patvirtinimo“ patvirtinto Nenaudojamų, apleistų ne žemės ūkio paskirties žemės sklypų, nekilnojamojo turto nustatymo Kazlų Rūdos savivaldybės teritorijoje tvarkos aprašo 4, 17.2 ir 18.2 punktais ir atsižvelgdama į Kazlų Rūdos savivaldybės administracijos 2023-08-07 direktoriaus įsakymu Nr. AT-340 sudarytos Nenaudojamų, apleistų ne žemės ūkio paskirties žemės sklypų, nekilnojamojo turto nustatymo Kazlų Rūdos savivaldybės teritorijoje ir sąrašų parengimo komisijos 2023-08-24 raštą Nr. Vd-2740 „Dėl nenaudojamų, apleistų ne žemės ūkio paskirties žemės sklypų, nekilnojamojo turto nustatymo Kazlų Rūdos savivaldybės teritorijoje sąrašų pateikimo“ Kazlų Rūdos savivaldybės taryba n u s p r e n d ž i a:

1. Patvirtinti Nenaudojamo, apleisto nekilnojamojo turto sąrašą (pridedama).

2. Taikyti nekilnojamojo turto, kuris yra apleistas ar neprižiūrimas, sąraše nurodytiems nekilnojamojo turto mokesčio mokėtojams 3,0 procentų nekilnojamojo turto mokesčio tarifą 2023 metų mokestiniam laikotarpiui.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška